ArabovMK/tajik-wikipedia-corpus huggingface dataset:
Амирбек Ҳабибов

Амирбек Ҳабибов (Амирбек Абибов; (5 майи 1916, деҳаи Рин, ноҳияи Ишкошим — 17 ноябри 1998, Душанбе) — адабиётшиноси тоҷик, доктори илмҳои филология. Зиндагинома Хатмкардаи Универститети Давлатии Тоҷикисон. Фаъолияти кориаш аз соли 1932 оғоз ёфтааст. Муаллим, директори мактаби миёна ва нозири маориф, корманди соҳаҳои Иттифоқҳои касаба ва идораҳои Ҳизби коммунистӣ, корманди Интитути Забон ва Адабиёти ба номи Рӯдакӣ ва ходими илмии Институти шарқшиносии АИ ҶШС Тоҷикистон. Аз соли 1992 то охири умр ходими пешбари илмии Интитути Забон ва Адабиёт. Фаъолияти илмӣ Аз солҳои 60 садаи Абибов бо роҳбарии академик Абиб Мирзоев ба ҷамъоварӣ, тадқиқ ва нашри осори адибони асрҳои ва ибтидои садаи шурӯъ карда, зиёда аз 400 мақолаву рисолаву монография ба табъ расонда, осори адибони зиёдеро манзури хонандагон кард. Ҷанбаи асосии фаъолияти илмии Абибов таъйини хусусиятҳои адабии доираҳои адабии Бадахшон, Зарафшон, Хатлон, Ҳисор ва дигар минтақаҳои Тоҷикистон буд. Вай зимни пажӯҳиш ва тадқиқи сарчашмаҳои адабӣ — тазкираҳо, баёзҳо, ҷунгҳо зиндагинома ва осори шоирони доираҳои адабии Хатлон, Дарвоз, Қаротегинро муайян намуд (маҷмӯаи "Ганҷи парешон", 1984). Монографияи "Доираҳои адабии Бухорои Шарқӣ" ҷамъбасти таҳлилу баррасӣ, изҳори назариёти муаллиф оид ба доираҳои адабии номбаршуда мебошад. Шарҳи ҳол, намунаҳои осори шоирони Ҳисорро дар китоби "Аз ганҷинаи адабии Ҳисор" ҷой додааст. Ин китоб инчунин таҳлилу ибрози андешаҳои муҳаққиқонаи адабиётшиносии Абибовро дар бар мегирад. Абибов аз тазкираҳо, баёзҳо, ҷунгҳо маводи зиёде ҷамъ оварда, китобҳои "Рубоиёти халқӣ ва китобӣ", "Баёзи ҷавоҳироти сухан" ва ғайраро ба табъ расонидааст. Осор.
Раҳмоналӣ Амирзода

Амирзода Раҳмоналӣ Амир – иқтисодчӣ, узви Маҷлиси миллии Маҷлиси Олии Ҷумҳурии Тоҷикистон. Зиндагинома Амирзода Раҳмоналӣ Амир 1 октябри соли 1954 дар ноҳияи Муъминобод таваллуд шудааст. Миллат: тоҷик. Соли 1976 Донишгоҳи давлатии Тоҷикистон ва солҳои 1989-1991 мактаби Олии ҲК ИҶШС-и шаҳри Тошканди Ҷумҳурии Ӯзбекистонро хатм намудааст. Ихтисос: иқтисодчӣ Ҷоизаҳо Соли 1999 бо Ордени Шараф ва 29 августи соли 2014 бо унвони фахрии "Корманди шоистаи Тоҷикистон" сарфароз гардонида шудааст.
Амирзода Ориф Ҳамид

Амирзода Ориф Ҳамид — эколог, олим, доктори илмҳои техникӣ 1, дотсент. Дорандаи нишони Аълочии маорифи Ҷумҳурии Тоҷикистон. Зиндагинома Амирзода Ориф Ҳамид 13 январи соли 1972 дар ноҳияи Ҷомӣ, вилояти Хатлон ба дунё омадааст. Соли 1995 Донишгоҳи техникии Тоҷикистон ба номи академик М. Осимиро бо ихтисоси муҳандис – сохтмончӣ (аз рӯи ихтисоси "Обтаъминкунӣ ва рафъи партовобҳо") хатм кардааст. Вакили Маҷлиси вакилони халқи шаҳри Душанбе, даъватҳои панҷум ва шашум. Аз соли 1999 то инҷониб аъзои Ҳизби Халқӣ Демократии Тоҷикистон. 3. Ҷоизаҳо.
Муллоҷон Амирбеков

Муллоҷон Амирбеков (28 июли 1954, шаҳраки Навобод, ноҳияи Ғарм) — байтор, доктори илмҳои байторӣ. Устоди варзиши СССР дар риштаи "Самбо". Зиндагинома Хатмкардаи Институти хоҷагии қишлоқи Тоҷикистон. Ходими хурди илмии Институти тадқиқоти илмии ветеринарияи Тоҷикистон (1977 – 79), аспиранти Институти умумииттифоқии ветеринарияи шаҳри Москва (1979 – 82), ходими калони илмӣ, мудири озмоишгоҳи Институти тадқиқоти илмии ветеринарияи Тоҷикистон (1982 – 90), докторант (1990 – 92), ходими калони илмӣ, мудири озмоишгоҳи илмию истеҳсолии Институти таҷрибавии ветеринарияи шаҳри Москва (1992 – 2000), сардори Сарраёсати байтории ҶТ (2000 – 01), сардори Департаменти байтории Вазорати кишоварзӣ (2001 – 02), сарнозири давлатии байтории ҶТ (2002 – 07). Аз соли 2007 сардори Хадамоти назорати давлатии байтории Вазорати кишоварзӣ ва ҳифзи табиати ҶТ. Фаъолияти илмӣ Муллоҷон Амирбеков барои ихтирои ваксинаи зидди касалии ринопневмонияи аспҳо бо медали биринҷии Намоишгоҳи комёбиҳои хоҷагии халқи СССР сарфароз гаштааст. 66 адад таълифоти илмӣ, аз ҷумла 15 ихтироот дорад. Бо роҳбарии Муллоҷон Амирбеков 5 наф. рисолаҳои номзадӣ ҳимоя кардаанд. Осор.
Амирбеки Мӯсо

Амирбеки Мӯсо (Мӯсоев Амирбек Қараевич; зод. 7 январи 1961, Норак) — оҳангсоз, навозанда, дирижёр, Арбоби ҳунари Тоҷикистон, Арбоби ҳунари Тоҷикистон. Дорандаи Ҷоизаи Иттифоқи композиторони Тоҷикистон ба номи "Борбад" ва Ҷоизаи Созмонони ҷавонони Тоҷикистон, Раиси Иттифоқи композиторони Тоҷикистон. Зиндагинома Амирбек Мӯсоев — 7 январи 1961 дар шаҳри Норак ба дунё омадааст. Омузишгоҳи мусиқии шаҳри Душанбе (таҳти роҳбарии Аъзам Солиев, 1980) Донишкадаи давлатии санъати Тоҷикистон ба номи М. Турсунзода (синфи Шарофиддин Сайфиддинов, 1985) ва Консерваторияи миллии Тоҷикистон ба номи Т. Сатторов (синфи Толиб Шаҳидӣ, 2010) хатм кардааст. Солҳои навозанда (муддате дирижёр)-и оркестри созҳои халқии Кумитаи телевизион ва радиои назди Ҳукумати Ҷумҳурии Тоҷикистон, сармуҳаррири барномаҳои мусиқии радио ва телевизиони ҷумҳурӣ. С. 1990 — аъзо, котиби масъули Иттифоқи композиторони Тоҷикистон интихоб мегардад. Солҳои роҳбари бадеии Филармонияи давлатии Тоҷикистон ба номи А. Ҷўраев. Дар як вақт аз соли 1986 омӯзгори калони кафедраи созҳои халқии Донишкадаи давлатии санъати Тоҷикистон ба номи М. Турсунзода ва аз соли 2003 омӯзгори калони кафедраи созҳои халқии Консерваторияи миллии Тоҷикистон ба номи Т. Сатторов (соли 2012 — дотсент, аз соли 2017 и. в. профессор) ва аз соли 2018 декани факултаи иҷрокунандагии консерватория шуда фаъолият дорад. Ӯ ҳамчун омӯзгор дар тарбияи мутахассисон саҳмгузор аст. Ӯ шогирдонро аз сози ғижак таълим дода, 20 нафарро соҳибкасб намудааст, ки дар мактабу коллеҷҳои санъат ва ансамблу оркестри созҳои халқӣ фаъолият мекунанд. 1 Эҷодиёт Ҷоизаҳо.
Амирмастии Ҳиравӣ

Амирмастии Ҳиравӣ (? - 1514, Бухоро) — сароянда ва навозандаи тоҷику Зодгоҳ Зодгоҳаш Ҳирот. Амирмастии Ҳиравӣ санъати мусиқиро дар Ҳирот фаро гирифтааст. Овози хеле форам доштааст. Чанде дар ҳузури Абдурраҳмони Ҷомӣ дарси мусиқӣ гирифта, таснифоти "Нақши имомӣ"-ро аз худи ӯ омӯхтааст. Ӯ дар навохтани уд, танбӯр, рубоб ва махсусан қобуз маҳорати баланд дошта, бо номи Амирмастии Қобузӣ ҳам маъруф будааст. Амирмастии Ҳиравӣ ба Бухоро омада, ба чандин ҳунармандон ҳунари созандагиро ёд додааст. Маҳмуди Насафӣ, Ҳофизи Турдӣ, Қосими Баззоз ва дигарон шогирдони Амирмастии Ҳиравӣ мебошанд. Амирмастии Ҳиравӣ чанд асари мусиқӣ дар мақоми "Ироқ", "Дугоҳ", "Исфаҳон", "Бузург", "Рост" ва ғ. тасниф кардааст.
Амири Кувайт

Амири Кувайт (сарвари давлати Кувайт аст. Кишвар мутлақияти конститутсионӣ мебошад. Ҳокимияти қонунгузор тибқи Конститутсия ба амир ва Маҷлиси Миллӣ вогузор шудааст. Ҳокимияти иҷроия тибқи конститутсия ба амир ва Девони Вазирон мегузарад. Шахси амир дахлнопазир ва вайроннашаванда аст. Ҳеҷ қонуне интишор нахоҳад шуд, агар он аз ҷониби Маҷлиси миллӣ тасдиқ ва аз ҷониби амир тасдиқ нашавад. Қоидаҳо ва анъанаҳои меросӣ Тахти Кувайт ба насли Муборак ас-Сабоҳ мерос мондааст. Мавқеи амир низ ба таври анъанавӣ байни ду шохаи асосии хонаводаи ас-Сабоҳ, шохаҳои ал-Аҳмад ва ал-Салим иваз мешаванд. Амири ҳукмрон бояд вориси қонуниро дар давоми як соли пас аз ба тахт нишастан пешбарӣ кунад; Номзад барои баррасӣ ба унвони валиаҳд бояд узви калонтарни хонаводаи ас-Сабоҳ бошад. Номзадӣ бояд бо аксарияти мутлақи аъзои Маҷлиси Миллӣ (парлумони Кувайт) тасдиқ карда шавад. Агар номзад ризоияти Маҷлиси Миллиро нагирад, амир номи се аъзои оилаи мувофиқро ба Маҷлиси Миллӣ пешниҳод мекунад ва Маҷлиси Миллӣ яке аз онҳоро ба унвони валиаҳд интихоб мекунад. Ҳуқуқ ва ӯҳдадориҳои конститутсионӣ Амир сардори хукуматро таъин мекунад, хукук дорад парлумонро (Маҷлиси Миллӣ) пароканда кунад, лоиҳаҳои конунҳоро имзо кунад ва барои аз нав дида баромадан ба Маҷлиси Миллӣ баргардонад. Амир фармондеҳи олии қувваҳои мусаллаҳи Кувайт мебошад, ӯ дар артиши Кувайт вазифаҳои асосӣ, аз ҷумла фармондеҳони тамоми шохаҳои низомиро таъин мекунад. Тибқи конститутсия амир аз масунияти қонунӣ истифода мешавад. Сарвазир ро амир таъйин мекунад, аммо барои таъйини сарвазир ризоияти аксарияти аъзои Маҷлиси Миллӣ лозим аст. Ваколатҳо Амири Кувайт: Нақши Маҷлиси Миллӣ Маҷлиси Миллӣ (мувофиқи моддаи 4 Конститутсияи кишвар) ҳуқуқи конститутсионӣ дорад, ки таъини амирро тасдиқ ва рад кунад, бинобар ин Маҷлиси Миллӣ ҳуқуқ дорад амирро аз вазифааш дур кунад. Маҷлиси Миллӣ Саъди -ро дар соли 2006 бо далели натавонистани ҳукмронӣ бо далели беморӣ аз мақомаш барканор кард. Маҷлиси Миллии Кувайт мустақилтарин порлумони ҷаҳони араб аст ва дар муқоиса бо дигар порлумонҳои Ховари Миёна дар маҷмӯъ бонуфузтарин аст. Маблағгузорӣ Маблағи молиявии Сарвари давлат тибқи қонун барои давраи ҳукмронии ӯ таъин карда мешавад. Сулолаи Ас-Сабоҳ Шайхҳо Амирҳо.
Амириброҳими Қонунӣ

Амириброҳими Қонунӣ (?, Ҳисор — 1545, Ҳирот) — навозанда, сароянда ва мусиқидони тоҷик. Зиндагинома Асосҳои амалии шеъру мусиқиро дар Ҳирот аз фозилони давр Шаҳобуддини Абдуллоҳи Баёнӣ, Хоҷа Исҳоқи Шиҳобӣ, Хоҷа Юсуфи Бурҳон омӯхтааст. Навозандагӣ Амириброҳими Қонунӣ дар навохтани созҳо ва санъати иҷрокунандагӣ сабк ва равияи хуросониро бо мовароуннаҳрӣ омезиш дода, алалхусус, дар навохтани қонун тағйироти нави иҷрокунандагиро ворид намудааст. Ӯ барои сози мазкур ба зарбу усули аксари мақомҳои "Дувоздаҳмақом" дар шаклу навъҳои "Пешрав", "Амал", "Тарона", "Қавл", "Саҷъ", "Рехта", "Кор", "Савт", "Нақш" дар асоси мақомҳои "Наво", "Ироқ", "Исфаҳон", "Бузург" асарҳо тасниф кардааст. Асарҳои ӯ "Савти Қонунӣ", "Пешрави Хубон", "Нақши ҳилол", "Рехтаи Ҳисор", "Қавли дилрабо" (бар мизони усулҳои "Барафшон", "Даври равон", "Уфар", "Шодиёна") дар ҳаёти мусиқии Ҳирот шуҳрати зиёд доштанд. Хаттотӣ Дар хаттотӣ, лаввоҳӣ, ҷадвалкашӣ ва ороиши китоб низ маҳорат дошт. Ғазалро некӯ мегуфтааст.
Амири ҳарас

Амири ҳарас — яке аз мансабҳои муҳим ва вазифаи пурмасъули давлатӣ дар дарбори Сомониён. Фазифа Амири ҳарас фармондеҳи гурӯҳи муҳофизони амирони сомонӣ буд ва аз байни ғуломони имтиҳоншуда ва содиқи турк интихоб мегардид. Вазифаи асосиву аслии амири ҳарас таҳти итоати қатъии худ нигоҳ доштани дастаи муҳофизон ва ҳифозат намудани ҳаёти шахсии амирони сомонӣ буд. Мутобиқи иттилои Низомулмулк дар Дарбори Сомониён тартибу низоми хосе ҷиҳати омода кардани ғуломони муҳофиз ҷорӣ будааст ва ғуломонро ба андозаи дараҷаву собиқаи хидмат ва шоиста буданашон батадриҷ зина ба зина вазифа медоданду қадрдонӣ мекарданд. Доштани либоси занданиҷӣ, асп бо зину лаҷоми мурассаъ, шамшер, камону тирдон, дабус (гурз) ва амсоли инҳо аломати собиқаи хадамот ва доштани эътибори ғулом дар Дарбор буд. Танҳо баъди ин – яъне шаш ҳафт соли хидмати хуби содиқона ғулом метавонист соҳиби вазифаҳои маъмулӣ дар Дарбор гардад. Аввал соқигию обдорӣ (обдиҳӣ) ва сипас соли ҳафтум ҷомадорӣ мекард. Соли ҳаштум хаймаи шонздаҳмехӣ ва 3 ғуломи навхарид ба ӯ медоданд ва ӯ васоқбошӣ унвон мегирифт, кулоҳи намадини симкашидаву қабои канзӣ (либоси қиматбаҳо аз хазинаи шоҳӣ) ба ӯ мепӯшонданд ва ҳар сол мартабаи ӯ меафзуд, то хайлтош (ҳамгурӯҳ, ҳамқадам) мешуд ва агар шуҷоату ҳунару шоистагии ӯ меафзуд, ба ҳоҷибӣ (пардадорӣ) мерасид ва пас аз 40-солагӣ ӯро амирӣ медоданд ё ҳокими вилояте таъйин мекарданд. Баъзе аз ҳамин ғуломони ба мартабаву мансабрасида барояшон ғулом мехариданд, мисли Алптекин, ки ҳангоми аз Хуросон сӯи Ғазна рафтан бо худ 1700 ғулом дошт. Дар манбаъҳо ва маъхазҳои таърихӣ оид ба садоқату ҷонбозиҳои амирони ҳарас маълумоти фаровоне мавҷуд аст. Амирони сомонӣ хидмат ва вафодории амири ҳарасро хуб қадрдонӣ мекарданд, чунончи Исмоили Сомонӣ барои ғуломаш Симои Кабир дар Ҷӯйи Мӯлиёни Бухоро хона ва бӯстонсаро бино карда буд. Бархе аз ғуломони Дарбор дар охирҳои рӯзгори Сомониён пас аз ба мансабҳо расида дорам шудан, даст ба дасиса, фитна ва исёнҳо зада, мӯҷиби таназзули Давлатдории Сомониён гардиданд.
Ҳоҷӣ Амиров

Ҳоҷӣ Амиров (1933, деҳаи Мадрушкати ноҳияи Мастчоҳ — 31 декабри 1994, ҳамон ҷо) — механизатор, Қаҳрамони Меҳнати Сотсиалистӣ. Фаъолияти корӣ Челонгар, тракторчӣ, сардори бригадаи комплексии механиконидашудаи пахтакории к-зи ба номи Куйбишеви ноҳияи Мастчоҳ. Депутати Совети Олии СССР (даъвати 6). Дар ҷамъоварии пахта бо мошина муваффақият ба даст овардааст. Ордену медалҳо Бо ордени Ленин ва медалҳо сарфароз гардидааст.
Раҷабмад Амиров

Раҷабмад Амиров (28 апрели 1954, деҳаи Балучои ноҳияи Мир Сайид Алии Ҳамадонӣ, вилояти Кӯлоб, ҶШС Тоҷикистон — 26 майи 2021, Душанбе, Тоҷикистон) — давлатмарди тоҷик, номзади илмҳои педагогика, профессор, Арбоби Ҳунари Тоҷикистон, узви вобастаи Академияи байнулмилалии иттилоот. Вазири фарҳанги Ҷумҳурии Тоҷикистон. Зиндагинома Соли 1974 Донишкадаи ҳунарҳои зебои Тоҷикистонро хатм намудааст. Соли 1977 хидмати ҳарбиро дар артиши Иттиҳоди Шӯравӣ дар Ҷумҳурии Демократии Олмон адо намудааст. Корнома Муаллими кафедраи корҳои маданӣ-маърифатии ДДСТ, аспиранти Донишкадаи давлатии фарҳанги шаҳри Ленинград ба номи Н. Крупская, муаллими калони кафедраи маданӣ-маърифатӣ, декани факултети корҳои маданӣ-маърифатӣ, ноиби ректор оид ба корҳои илмӣ ва ректори ДДСТ ба номи М. Турсунзода, муовини аввали Вазири фарҳанги ҶТ, Вазири фарҳанги ҶТ, ректори Консерваторияи миллии Тоҷикистон ба номи Талабхуҷа Сатторов. Аз соли 2014 ноиби ректори Донишкадаи давлатии фарҳанг ва санъати Тоҷикистон ба номи Мирзо Турсунзода дар бахши илм ва робитаҳои байнулмилалӣ буд 1. Фаъолияти илмӣ Муаллифи зиёда аз 100 асару мақола оид ба масъалаҳои мухталифи фарҳанг. Раҷабмад амиров дар таҳияи Қонуни ҶТ "Дар бораи фарҳанг", "Барномаи тайёр кардани кадрҳои соҳаи фарҳанг", "Назарияи рушди фарҳанги Тоҷикистон", "Барномаи тарбияи эстетикии Тоҷикистон" фаъолона иштирок намудааст. Раҷабмад Амиров муаллифи якчанд лоиҳаи байнулмилалӣ ва ҷумҳуриявӣ, аз қабили Ҷашнвораи байнулмилалии "Садои дилҳо", Ҷашнвораи байнулмилалии "Фалак", Ҷашнвораи байнулмилалии мусиқӣ таҳти унвони "Садои дилрабои Арғунун (соли 2017)" мебошад, ки дар сатҳи баланди касбию эҷодӣ доир гардиданд. Фаъолияти ҷамъиятӣ Намояндаи Шӯрои вакилони халқи шаҳри Душанбе (солҳои) ва ноҳияи Синои шаҳри Душанбе (солҳои) буд. Раиси Ҷамъияти дӯстии Тоҷикистону Туркия (аз соли 1998), Раиси Ҷамъияти дӯстии Тоҷикистону Кореяи Ҷанубӣ (аз соли 2012 то 2021) буд. Ҷоизаҳо Раҷабмад Амиров бо медалҳои "Остона"-и Ҷумҳурии Қазоқистон, Ассосиатсияи байналмилалии консертии "Мин-он" Ҷопон, "10-солагии Қувваҳои Мусаллаҳи ҶТ" ва ордени Исмоили Сомонӣ (дараҷаи, соли 2005) қадрдонӣ шудааст. Осор Даргузашт Раҷабмад Амиров 26 майи 2021 дар синни 67-солагӣ, бар асари беморӣ даргузашт.
Амирони сулолаи сомониён

Сомониён (—1004) — дудмоне аз амирон ва ҳукмронони эронии 1 2 суннимазҳаб, ки ҳудуди ду қарн бар бахшҳои бузурге аз Мовароуннаҳр бо таъйид ва муҳри хулафои Аббосӣ ҳукумат карданд. Маркази ин ҳукумат дар Хуросони Бузургу Фарорӯд буд ва дар бузургтарин густараи худ, бар тамоми Афғонистони кунунӣ ва бахшҳои бузурге аз кишварҳои имрӯзии Тоҷикистон, Эрон, Туркманистон, Узбакистон, Қирғизистон, Қазоқистон ва Покистон фармон ронд. Амирони сомонӣ Дар асари Сайфиддинҳоҷӣ "Осору-л-вузаро" барои амирони Сомонӣ чунин ду байт оварда шудааст: Нуҳ тан буданд зи оли Сомон мазкур Гашта ба иморати Хуросон машҳур. Исмоилу Аҳмаду (саввум) Наср Ду Нӯҳу ду Абдумалику ду Мансур. Осору-л-вузаро Дар ин байтҳо 9 амири Сомонӣ номбар шудаанд. Муаллиф номи Насри — ро аз "рӯйхат" берун гузоштааст. 5 Одамушуаро Рӯдакӣ нисбати бузургии хонадони Оли Сомон чунин байте навиштааст: Киро бузургию неъмат зи ину он будӣ, Варо бузургию неъмат зи Оли Сомон буд. Рӯдакӣ Нигаред низ.
Амири давлати Қатар

Амири Қатар (— сарвари давлати Қатар. Ба сулолаи Оли Танӣ тааллуқ доранд ташкил карда мешавад. Амир аъзоёни худро аз оилаи худ таъйин мекунад. Дар сурате, ки амир наметавонад кишварро идора кунад ё вафот кунад, Шӯрои сулолаи ҳукмрон бояд, масъалаи кӣ лоиқи тахт мебошад, тасмим бигирад. Пас аз як ҷаласаи пинҳонӣ Шӯрои Вазирон ва Шӯрои Аш-Шӯро номи ба тахти амир воридшавандаро эълон карда, ӯро амир муаррифӣ мекунанд. Агар синни амири интихобшуда аз 18-сола камтар бошад, раёсат ба Шӯрои нозирон мегузарад, ки онро Шӯрои сулолаи ҳукмрон таъйин мекунад. Шӯрои нозирон аз як раис, на камтар аз се ва на бештар аз панҷ нафар иборат аст. Раиси Шӯрои нозирон ва аксарияти аъзоёни он бояд аз сулолаи хукмрон бошанд. Ваколатҳо Амири Қатар дорои ваколатҳои зерин аст: Сулолаи Оли Танӣ (Ал Танӣ) Ҳокимон Амирон.
Амирхон

-18 Амирхон (14 март, 1965 —) — ҳунарпеша, продюсери филм, ҳунарпешаи кино, филмноманавис, яке аз ситораҳои кунунии синамои Ҳинд. Зиндагинома Амирхон 14 марти соли 1965 ба дунё омадааст. Ӯ факултаи коргардонии донишкадаи овозадори синамои шаҳри Пунаро хатм намудааст. Баъд аз иштирок дар наворгирии чандин филмҳо қарор медиҳад, ки дар нақшҳо низ бозӣ кунад. Эҷодиёт Вале дар аввал филмҳо бо иштироки ӯ он қадар муваффақ нагардиданд ва писанди тамошобинон наомаданд. Иштирок дар филми "Дил" Амирро машҳур кард. Дар ин филм ҳамроҳи ӯ Мадҳурӣ Дикшит бозӣ кардааст. Филмҳои минбаъдаи Амир он қадар комёб нагардиданд. Дар айни замон, Амирхон нақшофариниро тарк кардааст ва соле як маротиба филмеро ба навор мегирад. Амир мехоҳад коргардони маъруф бошад. Аз ин рӯ, ӯ ихтисосашро дар Донишгоҳи Калифорния таҳти роҳбарии коргардон, барандаи Ҷоизаи Оскар Фрэнсис Форд Коппола такмил дод. Филмҳо бо иштироки Амирхон.
Амирхон Сафаров

Амирхон Сафаров — вакили Маҷлиси намояндагони Маҷлиси Олии Ҷумҳурии Тоҷикистон даъвати дар солҳои 2010-201.
Назир Амирхонов

Назир Амирхонов (31 декабри 1933, деҳаи Қистакӯзи ноҳияи Хуҷанд) — биолог, доктори илмҳои биология, профессор, узви ҳақиқии АИ Нию-Ёрк. Зиндагинома Хатмкардаи Институти давлатии Самарқанд (ҳоло донишгоҳ, 1955). Ассистент (1956 – 63), дотсент (1963 – 78), декани факултети биологияи Институти давлатии Самарқанд (1978 – 83). Аз соли 1983 мудири кафедраи биологияи Донишгоҳи давлатии Самарқанд. Муаллифи 80 таълифоти илмӣ, ки бештар ба масъалаҳои интродуксия ва мутобиқати рустаниҳо ба шароити камобӣ бахшида шудаанд.
Амирхӯҷа Абдураҳимов

Амирхӯҷа Абдураҳимов - адабиётшиноси тоҷик.
Амиршо Маҳрамов

Амиршо Маҳрамов (10.08.1954, деҳаи Ҷорфи ноҳияи Дарвози ВМКБ), доктори илмҳои биология. Зиндагинома Амиршо Маҳрамов соли 1976 факултаи биологияи Донишгоҳи давлатии Тоҷикистон ба номи В.И. Ленин ба итмом расонда, чанде дар мактаби миёнаи н. Ваҳдат муаллимӣ кардааст. Аз соли 1973 дар Пажӯҳишгоҳи биологии Помири АИ Тоҷикистон фаъолият намуда, вазифаҳои лаборанти калон, ходими хурди илмӣ, ходими калони илмиро иҷро кардааст. Солҳои охир сарварии пойгоҳи Роғани (ноҳияи Дарвоз) пажӯҳишгоҳи номрафтаро ба уҳда дорад. Яке аз аввалинҳост, ки дар шароити кӯҳистони Дарвоз парвариши дарахтони субтропикӣ ва ситрусиро аз ҷиҳати илмӣ асоснок намуд, беш аз бист намуд дарахти ороиширо аз дигар гӯшаҳо (ҷамоҳири Осиёи Миёна, Қавқоз) оварда, ба шароити кӯҳистон мутобиқ кунондааст. Дорандаи чандин шаҳодатномаи муаллифӣ мебошад. Осор.
Саодат Амиршоева

Саодат Амиршоева (Амиршоева Саодат Сангалиевна ноябри 1953, деҳаи Парнаки ноҳияи Ховалинг) — аввалин генералзани тоҷик, мушовири давлатии адлияи дараҷаи. Ҳуқуқшиноси шоистаи ҶТ. Зиндагинома Хатмкардаи факултети ҳуқуқшиносии Донишгоҳи давлатии Тоҷикистон. Нотариуси давлатии Идораи 2-юми нотариалии ш. Душанбе, сарнотариуси Идораи 1-уми нотариалии ш. Кӯлоб, судяи суди халқии шаҳри Кӯлоб, сардори идораи адлияи мақомоти маҳаллии ҳокимияти давлатии вил. Хатлон. Аз соли 2008 вакили Маҷлиси намояндагони Маҷлиси Олии ҶТ. Мукофоту орденҳо Бо ордени "Нишони Фахрӣ" сарфароз гардидааст.
Амирхони Аҳмадхон

Амирхони Аҳмадхон — нависанда, узви Иттифоқи журналистони Тоҷикистон, узви Иттифоқи нависандагони Тоҷикистон. Зиндагинома Амирхони Аҳмадхон 10 январи соли 1951 дар деҳаи "Ватан"-и ноҳияи Фархор таваллуд ёфтааст. Соли 1967 мактаби таҳсилоти умумии 6 ноҳияро хатм карда, чанде коргари хоҷагии ба номи Карл Маркс (солҳои 1966-1967), корманди корхонаи коркарди пахта, мураббии мактаб -интернати давлатии 5 будааст. Соли 1973 факултаи филологияи тоҷики Донишгоҳи давлатии Тоҷикистон ба номи В.И.Ленинро ба итмом расонда, ҳамзамон, омӯзгори мактаби таҳсилоти умумии 5, котиби масъули Ҷамъияти китобдӯстон, ходими адабӣ, мудири шуъба, котиби масъул, муҳаррири рӯзномаи "Гулистон", директори мактаби миёнаи 37, муҳаррири калони Идораи барномаҳои сиёсӣ- байналмилалӣ, сармуҳаррири Телевизиони Тоҷикистон, муаллиф ва барандаи барномаҳои "Пайванд", "Инсон ва қонун", "Қонун ва ҷомеа", "Ҷиноят ва ҷазо", "Муколама", "Ваҳдат" ва силсиланамоишҳои "Тоҷикон дар масири таърих", муовини раиси Кумитаи телевизион ва радиои назди Ҳукумати Ҷумҳурии Тоҷикистон, сардабири маҷаллаи "Тоҷикистон", муовини вазири фарҳанги ҷумҳурӣ, эксперти Ҷумҳурии Тоҷикистон оид ба масоили фарҳанг ва таҳкими равобити фарҳангӣ дар Иттиҳоди Давлатҳои Мустақил, директори Комбинати полиграфии Душанбе будааст. Аз соли 2007 мудири шуъба ва котиби масъули ҳафтаномаи "Адабиёт ва санъат" мебошад. Ба ибтикори бевоситаи ӯ дар Тоҷикистон Оҷонсии Шумораи стандарти байналмилалии китоб таъсис ёфтааст. Эҷодиёт Муаллифи китобҳои "Умре дар хидмати мардум" (ба забонҳои тоҷикӣ ва 2011), "Барги сабз" аст. Ҳамчунин, "Қиссаҳои Шайхи Ишроқ"-и Шаҳобиддин Яҳёи Суҳравардӣ ва пешгуфтори доктор Абулфатҳи Ҳакимиёнро ба "Куллиёти Шамси Табрезӣ" таҳия намуда, дар шакли китоби алоҳида пешкаши хонандагон сохтааст. Солҳои 2012-2014 пораҳое аз дафтари аввали "Шарҳи ҷомеъи "Маснавии маънавӣ"-и Карими Замониро барои чоп омода сохтааст. Ҷоизаҳо.
Амиршо Миралиев

Корманди шоистаи Тоҷикистон Амиршо Миралиев (20 декабр 1946, ноҳияи Данғара, Вилояти Кӯлоб — 6 декабр 2023, Истанбул) — давлатмард ва сиёсатмадори тоҷик, Корманди шоистаи Тоҷикистон. Зиндагинома Амиршо Миралиев соли 1946 дар ноҳияи Данғара ба дунё омадааст. Дар соли 1970 Донишкадаи кишоварзии Тоҷикистонро бо ихтисоси агроном ва соли 1988, Мактаби олии ҳизбии Ленинградро хатм кардааст. Корнома Хидмат дар сафи Қувваҳои Мусаллаҳи ИҶШС: фармондеҳи взводи тирандозии қисми ҳарбии 39485 (лейтенанти калон)-и кишвари Приморйеи Федератсияи Руссия, нозир, мудири шуъбаи ташкилотҳои комсомолии Кумитаи комсомоли ноҳияи Данғара, нозир, мудири бахши таҳсилоти техникию касбии ҷавонон, муовини мудири шуъба, мудири шуъбаи коргарҷавонон ва ҷавонони деҳоти КМ Комсомоли Тоҷикистон, нозири Комиссияи назорати ҳизбии назди КМ Ҳизби коммунистии Тоҷикистон, шунавандаи Мактаби олии ҳизбӣ (Ленинград, 1986-88), котиби якуми Кумитаи Ҳизби коммунистии ноҳияи Москва—1991), раиси Шӯро — раиси Кумитаи иҷроияи Шӯрои вакилони халқи ноҳияи Москва, мушовири давлатии Президенти Ҷумҳурии Тоҷикистон оид ба масъалаҳои сиёсати кадрҳо, раиси Комиссияи Маҷлиси намояндагони Маҷлиси Олии Ҷумҳурии Тоҷикистон оид ба одоби вакилон, раиси вилояти Хатлон, роҳбари Дастгоҳи иҷроияи Президенти Ҷумҳурии Тоҷикистон, муовини якуми Раиси Маҷлиси намояндагони Маҷлиси Олии Ҷумҳурии Тоҷикистон (аз 16 марти 2010). Вакили Маҷлиси намояндагони Маҷлиси Олии Ҷумҳурии Тоҷикистон интихоб гардидааст. Дар интихоботи парлумонии соли 2015 Амиршо Миралиев ба далели расидан ба синни бознишастагӣ аз сӯи ҳизби ҳоким пешбарӣ нагардид ва бознишаста шуд. Ва баъди ҳамагӣ ду моҳи бознишастагӣ раиси Шурои мудирони "Соҳибкорбонк" ва раиси Анҷумани бонкҳои Тоҷикистон интихоб гардид 1. Унвону ҷоизаҳо Даргузашт Амиршо Миралиев дар яке аз бемористонҳои Истанбули Туркия ҷарроҳии бемории сутунмуҳра 6 декабри соли 2023 даргузашт 2. Адабиёт Пайвандҳо МАЪЛУМОТНОМА ДАР БОРАИ ВАКИЛОНИ МАҶЛИСИ НАМОЯНДАГОН.